钦定古今图书集成/理学汇编/学行典/第186卷 > 徐仲源
## 钦定古今图书集成/理学汇编/学行典/第186卷 > 徐仲源

按《望江县志》：“徐仲源，故徐偃王子，惠王居宣城，其后
升翁调官望江令，因居焉。仲源，王之耳孙，生而仁孝，
贞元中，母疾笃不食，仲源割股为羹馔以进，母食而
疾愈。邑宰麹信陵以事闻，德宗叹赏，敕号所居里曰
昭贤，乡曰孝感，旌表其门。后仲源登科，受合肥令。未
几，母卒，葬于宅之东南隅。母平昔畏雷，仲源必躬为”
掩耳。既卒，每遇阴晦，震雷辄伏墓曰：“仲源在斯，仲源
在斯！”郡邑赠问，复以闻。再命筑孝义墩，赐白华轩以
彰之。孝子竟哀悼不禄，瘗于亲墓之左。